《登高归途访名园遗址》
清代·劳孝舆

越台秋老霸图湮，访旧无端感慨新。射圃废来官马瘦，名园荒后主僧贫。

曾无绿野留歌扇，只合青山与酒人。吾辈风流今在耳，浩歌还访晋遗民。

作者简介：清广东南海人，字孝于，号阮斋、巨峰。雍正十三年拔贡。乾隆元年举鸿博，未中。任贵州龙泉、毕节等知县。所至以兴文教为己任。有《阮斋诗文集》、《春秋诗话》等。